213 



som betinger hele Halvøens Naturforhold, har jo forandret sig 

 ganske enormt. Nu er det i Regelen fuldstændig salt Havvand, 

 ofte saa salt som selve Vesterhavet udenfor; det er netop Salt- 

 holdigheden, der har haft den omtalte Indflydelse paa Plante- 

 væksten. 



Tidligere var Dyrelivet i Fjorden næsten udelukkende en 

 Ferskvandsfauna, nu er den mere og mere gaaet over til fuld- 

 stændig Saltvandsfauna. Der er blevet en meget rig Fiskebe- 

 stand af Torsk og alskens Fladfisk; Krabber findes der i stor 

 Mængde. Som et Eksempel paa, hvor forandret Fiskebestanden 

 i Fjorden er blevet, skal jeg efter Dr. phil. A. C. Johansen 

 nævne følgende: 



Der blev i 1905 fanget: 



Skaller for 5,335 Kr., i 1912 for O Kr. 

 Gedder - 6,940 — — - 267 — 

 Aborrer - 3,194 — — - O — 



Derimod viser der sig for Saltvandsfisk følgende Forhold: 



Aal i 1905 for 41,183 Kr., i 1912 for 80,923 Kr. 



Skrubber — - 11,233 - — - 73,965 — 



Rødspætter— - O — — - 10,912 — 



Men Hovedaarsagen til alle Forandringerne derovre er vel 

 nok de ganske enorme Oversvømmelser, der som bekendt linder 

 Sted forholdsvis hyppigt. Blæser der ude i Vesterhavet en Paa- 

 landsstorm, sætter Havet ind i Fjorden med en kolossal Kraft 

 og Hurtighed, og hele Halvøen og alt Land sydpaa har været 

 fuldstændig oversvømmet, saaledes at Bølgerne ligefrem har skum- 

 met højt over det ellers faste Land. Naar saa endelig Vandet 

 trækker sig tilbage, vil det salte Vand bhve staaende i de lave 

 Partier, og der vil vedblive at være ikke saa helt faa pletvise 

 Oversvømmelser, og naturligvis vil der i hele den store Egn ikke 

 findes fersk Vand at opdrive. De vil forstaa, at indtræffer disse 

 Oversvømmelser hen paa Vinterens Slutning, vil Engen langt fra 

 være vel egnet for Fuglene til at begynde Æglægning og Rugning 

 paa, naar de kommer og finder deres tidligere Kolonipladser en- 

 ten endnu oversvømmede eller ogsaa ganske vaade og sumpag- 

 tige, hvor der tidligere var fast og tørt. Og De vil endelig for- 

 staa, hvad en Oversvømmelse midt i Yngletiden vil betyde for 

 en Fuglebestand, der tidligere var den mest enestaaende her 

 i vort Land. 



